## C:\Users\Bjørn\Documents\Seniorforbundet\Logo liten.jpg Forsvarets Seniorforbund avdeling Trondheim

**ÅRSBERETNING 2024/25**

**8. FEBRUAR 2024 – 13. FEBRUAR 2025**

GENERELT:

Virksomheten ved Forsvarets seniorforbund avdeling Trondheim var i det store og hele preget av en normal situasjon. Styre- og medlemsmøter er gjennomført etter vedtatt handlingsplan.

**VERV I PERIODEN**.

Leder: Magnar Skaret

Nestleder: Kjell Narve Ludvigsen

Sekretær: Lars Andreas Rognan

Kasserer: Berit Tveit

Styremedlem: Bjørn Magnar Lien

Styremedlem: Toril Røstad

Vararepresentant: Torstein Berg

Vararepresentant: Birger Gimse

**Revisorer:**

Tor Kværnø

Steinar M. Leite

**Valgkomite:**

Leder: Martha Ingeborg S. Kalland

Mette Marie Hasz

Svein Erling Smolan

FSF avd Trondheim har vært representert på regionsamlinger (region 3) i Trondheim 24.4.2024 v/Magnar Skaret, Berit Tveit Toril Røstad, Birger Gimse og Lars A. Rognan. Steinkjer 16.10.2024 v/ Magnar Skaret, Kjell Narve Ludvigsen og Berit Tveit. Regionrepresentant for FSF region 3 er Svein Erling Smolan fra FSF avd TRD og vararepresentant Roy Corrin Grøttheim FSF avd Steinkjer.

Leder Magnar Skaret og regionrepresentant Svein Erling Smolan deltok på Lederkonferansen 2024 i Oslo.

Foreningen har deltatt på møter i PFO, Foreningens representant i PFO styret er Inger Marie Fagereng Næss.

Det har også vært flere koordineringsmøter mellom vertsavdelingen (FHS/LKSK) og avdelingens leder. Det er i perioden undertegnet en samarbeidsavtale mellom avdelingen og FHS/LKSK.

MØTER:

I perioden har styret gjennomført sine styremøter i Hornemansgården, det samme for medlemsmøtene. Styret vurderer medlemsmøtene som svært viktig for det sosiale livet i FSF avd Trondheim. Det er veldig viktig at medlemmene treffes og utveksler synspunkter i en uformell atmosfære. Fremmøte på medlemsmøtene er godt og tilbake til nivået før pandemien.

Bevertningen på medlemsmøtene har vært rundstykke og vaffel med kaffe. Inngangsbilletten på medlemsmøtene har dekket kostnaden for bevertning. Bruk av møterom og festsalen for medlemsmøter er gratis for foreninger og lag registrert i Brønnøysundregisteret.

FSF avd Trondheim har ikke faste kontorfasiliteter, men har lagret materiell på Forsvarsmuseet avdeling Rustkammeret. Kopitjenester og brevposttjenester gis fortsatt vederlagsfritt fra LKSK.

Styremøter i perioden:

11 mars, 8 april, 29 april, 10 juni, 9 september 7 oktober, 11 november, 2 desember, 6 januar, 23 januar 10 februar.

Medlemsmøter i Perioden:

14 mars, Styret orienterte om avdelingens prioriteringer, samt om eldreråd og seniorarbeid i teigen, Sekretær L.A. Rognan orienterte om valget/valgordningen i USA.

30 medlemmer deltok.

11 april, Orientering om Forsvarets Sanitet v/Orlogskaptein Jan Arne Sæther.

42 medlemmer deltok.

2 mai, Presentasjon av Solgruppen og presentasjon av medlemsreise til Albir høsten 2024.

29 medlemmer deltok.

13 juni, Politiets arbeid i Trondheim, v/seksjonsleder Øyvind Lorentzen. Etter foredraget ble den årlige sommeravslutningen gjennomført på restauranten Bifrons. 28 medlemmer deltok.

12 september, Orientering om VM i Trondheim og aktiviteten i Granåsen v/pr og media manager Ingvild Snøfugl.

43 medlemmer deltok.

10 oktober, Orientering om regionsamlingen på Steinkjer, Magnar Skaret og Birger Gimse viste bilder og orienterte om turen til Albir. Magnar Skaret orienterte om sin nye historiebok om politiets transportmidler.

34 medlemmer deltok.

14 november, Orientering om «Det frivillige skyttervesen» og Landsskytterstevnet ved assisterende generalsekretær Terje Vestvik.

42 medlemmer deltok.

5 desember, Orientering om den nasjonale trusselsituasjonen generelt og noe om Luftkrigsskolen spesielt v/Oberst Marianne Døhl sjef FHS/LDKS. I tilknytning til foredraget ble vår tradisjonelle «Julelunsj» gjennomført på Luftkrigsskolen.

49 medlemmer deltok.

13.desember ble det gjennomført en samling på Rustkammeret med servering av kaffe/kake for deltagere på Forsvarets kirkeparade. 4 meldte seg inn på møtet og 6 personer skal komme på medlemsmøte i januar og melde seg inn.

110 personer deltok.

9 januar, Orientering om Veteranhuset i Midt- Norge. v/sjefsersjant(R) Thore Allan Grønning.

35 medlemmer deltok.

KONTINGENT

* Kontingenten er kr: 300,-, hvorav kr: 250,- til forbundet, kr: 20 til Pensjonistenes Fellesorganisasjon Trondheim (PFO))
* Kontingenten for hustandsmedlemmer er kr 175,-, hvorav kr. 125,-. til forbundet Kr 20 til PFO.
* PFO kontingenten ble beholdt på samme beløp i 2024, men det forventes en økning i 2025.

MEDLEMMER

Foreningen har pr 31.12.2024 en medlemsmasse på 163 personer.

MEDLEMSKONTAKT

FSF avd TRD har brukt Facebook som sin hoved informasjonsplass. Dette fordi styret ikke har passord til hjemmesiden og forbundet ikke har klart å legge oss inn på akkreditering. Ved enkelte arrangementer har vi sendt Mail til medlemmene. Det er fortsatt 19 medlemmer vi ikke har Mail adresse til. Fra 1.februar 2025 vil vi være tilbake på hjemmesiden.

TURER

Styret og Solgruppen har arrangert en tur til Albir i Spania (24/9 – 5/10) med 18 + 4 deltagere. 4 medlemmer reiste på samme turen etter den perioden vi planla på grunn av manglende flybilletter.

Planlagt tur til Ørland Hovedflystasjon 28.august ble avlyst grunnet manglende kapasitet ved stasjonen i aktuelt tidsrom. Vi er velkomne ved en senere anledning.

JULELUNSJ

Den tradisjonelle julelunsjen ble avholdt på LKSK den første torsdagen i desember. Nytt av året var at medlemmene måtte betale med Vipps direkte til LKSK og skrive navnet i merknadsfeltet. Navneliste fungerte som akkreditering til militært område. 49 meldte seg på og innpassering til leiren fungerte uten problemer.

For styret i FSF avd Trondheim.

Trondheim, dato 10. februar 2025.

Magnar Skaret/Leder Kjell Narve Ludvigsen/Nestleder Berit Tveit/Kasserer

Toril Røstad/Styremedlem Lars Andreas Rognan/Sekr Bjørn Magnar Lien/Styremedlem

Birger Gimse/varamedlem Torstein Berg/varamedlem